
Oznámenie o ukončení centrálneho nákupu lieku Erelzi 50 mg



Vážený poskytovateľ zdravotnej starostlivosti,

dovoľujeme si Vás informovať, že Union zdravotná poisťovňa, a.s. (ďalej len „Union ZP“)
dňom 1.8.2023 ukončí centrálny nákup nasledovných liekov:

· Erelzi 50mg injekčný roztok v naplnenej injekčnej striekačke, ŠUKL kód 4606C 

· Erelzi 50mg injekčný roztok v naplnenom pere, ŠUKL kód 4610C

Union ZP zabezpečí centrálnym nákupom všetky uvedené lieky schválené pred dátumom 1.8.2023 v súlade s doručeným rozhodnutím: „Rozhodnutie o úhrade centrálne nakupovaného lieku“.

Poskytovateľ je povinný lieky Erelzi 50mg, ktoré mu boli dodané z centrálneho nákupu vykazovať ako pripočítateľnú položku k výkonu s cenou nula a s príznakom „P“ v zmysle metodického usmernenia ÚDZS. Vzťahuje sa to aj na lieky, ktoré vykáže po dátume ukončenia centrálneho nákupu, t.j. po 1.8.2023, na celú dobu platnosti vydaného rozhodnutia „Rozhodnutie o úhrade centrálne nakupovaného lieku“.

Liek Erelzi 50mg po ukončení centrálneho nákupu bude dostupný ako liek vydaný na recept a 
Union ZP liek uhradí v súlade s platným Zoznamom kategorizovaných liekov. 
Zásoby centrálne nakúpených liekov je potrebné dočerpať a v prípade ukončenia alebo prerušenia liečby je potrebné nahlásiť zostatok centrálne nakúpených liekov na emailovej adrese: centralny.nakup@union.sk.

            

V Bratislave dňa 27.07.2023




                                                                                                               Union zdravotná poisťovňa, a.s.

